AARHUS V: En stor trafikaktion fredag aften i det vestlige Aarhus udløste 48 sigtelser fordelt på 35 forskellige personer.

Det oplyser Østjyllands Politi, der var på vejene om aftenen for at kontrollere trafikanterne i området. Fem kørte over for rødt lys, otte brugte mobilen under kørslen, og ni kørte for hurtigt.

En 30-årig mandlig bilist overskred fartgrænsen med en del over 100 procent, da han valgte at køre 159 km/t på Viby Ringvej, hvor det kun er tilladt at køre 70 km/t. Mens han blev målt, foretog han desuden to ulovlige overhalinger inden om andre biler, inden han blev standset. Han kan nu se frem til en længere periode uden kørekort.

En anden bilist kørte noget slingrende ad Viby Ringvej, hvilket fik færdselspatruljen, der kørte i civil bil, til at køre op på siden af ham. Her kunne de se føreren sidde og ryge en joint bag rattet. Han blev anholdt for narkokørsel. Det viste sig, at han i øvrigt slet ikke havde kørekort.

Østjyllands Politi oplyser, at det også i fremtiden vil have fokus på færdslen i Aarhus Vest og løbende foretage kontroller på vejene i området.

Sigtelserne fredag aften fordelte sig på følgende vis: